Man se gebrande lyk in polisiesel aangetref - Maroela Media
'n 44-jarige man wat in hegtenis geneem is vir drink in die openbaar, is later dood in 'n polisiesel aangetref.
Grace Langa, woordvoerder van die onafhanklike polisie-ondersoekdirektoraat (Opod), het gesê die voorval het Donderdag by die Kenhardt-polisiestasie in die Noord-Kaap plaasgevind. "Daar word beweer die oorledene was by die Kenhardt-polisiestasie aangehou en is tussen 15:00 en 15:55 dood aangetref. Sy lyf was van sy bene tot by sy bolyf gebrand," het sy gesê.
Langa het gesê die man was saam met 'n ander persoon, wat vir 'n aparte voorval van drink in die openbaar in hegtenis geneem is, in die sel aangehou. "Die polisie het glo nie enige geluide of geskree van enige persoon gehoor nie en het eers die liggaam van die man ontdek toe hulle selbesoeke gedoen het."
Die man se liggaam is agter die sel se deur aangetref en was met 'n kombers toegegooi. Die man wat in dieselfde sel as die oorledene was, het na bewering geslaap het en nie enigiets gehoor het nie.
Opod het die ondersoek oorgeneem.
PE-polisieman aan diens geskiet
Ek ruik 'n rot. 'n Groot stink rot.
Die rot ruik nou erg. Ek ruik hom ook.
Raadop · 4 jare gelede
Die groot stink rotte gaan ons ook nog opvreet!!
En ek neem aan die oorledene het homself sommer ook met die kombers toegegooi.
Die polisie moet baaaaie fyn dopgehou word.
Die polisie bied skynbaar deesdae 'n een stop diens aan naamlik keer die beskuldigde aan, verhoor beskuldigde en straf die beskuldigde.